**Līgums Nr.2018/2.3.27.2/182**

|  |  |
| --- | --- |
| **Rucavas pagasts, Rucavas novads** | **2018.gada 25.maijā** |

**Rucavas novada dome**, reģistrācijas Nr.90000059230, juridiskā adrese “Pagastmāja”, Rucavas pagasts, Rucavas novads, LV - 3477, domes priekšsēdētāja Jāņa Veita personā, kas darbojas pamatojoties uz pašvaldības nolikumu un likumu “Par pašvaldībām”, turpmāk tekstā - Pasūtītājs, no vienas puses, un

un **SIA “A-Land”,** reģistrācijas Nr.52103037961, juridiskā adrese Līvas iela 5, Liepāja, LV-3411, tās valdes priekšsēdētāja Andra Šervinska personā, kurš rīkojas saskaņā ar statūtiem, turpmāk tekstā - Būvnieks, saukti arī katrs atsevišķi – Puse, kopā – Puses, noslēdz šādu līgumu, turpmāk tekstā – Līgums:

1. **Definīcijas**
   1. **Būvobjekts** - Nekustamais īpašums “Bākas stāvlaukums” (kadastra apzīmējums 64840070052), Rucavas pagasts, Rucavas novads.
   2. **Būvprojekts** - SIA “Polyroad”, Reģ.Nr.40003591932, izstrādātais būvprojekts "Papes bākas stāvlaukuma paplašināšana", Nr.2017/412.
   3. **Būvuzraugs** ir būvspeciālists vai būvkomersants, kurš veic Darba izpildes būvuzraudzību atbilstoši Ministru kabineta 2014.gada 19.augusta noteikumiem Nr.500 “Vispārīgie noteikumi”.
   4. **Apakšuzņēmējs** ir Būvnieka nolīgta persona vai savukārt tās nolīgta persona, kura veic būvdarbus vai sniedz pakalpojumus Līguma izpildei.
   5. **Būvdarbu vadītājs** ir Būvnieka norīkota sertificēta persona, kura Būvnieka vārdā vada Darba izpildi Būvobjektā.
   6. **Tāme –** Līgumam pievienotā Būvnieka aizpildītā Lokālā tāme, atbilstoši Būvprojektam.
   7. **Būvdarbu pieņemšana –** Papes bākas stāvlaukuma būvdarbu izpildes nodošana Pasūtītājam, Būvdarbu pieņemšanas – nodošanas akta un Būvobjekta pieņemšanas – nodošanas akta parakstīšana (Akts par būves pieņemšanu pastāvīgā ekspluatācijā).
   8. **Pasūtītāja pārstāvis** ar Līgumu saistītu jautājumu risināšanā, kā arī attiecībā uz būvdarbu izpildi ir Rucavas novada domes Attīstības nodaļas vadītāja – Raimonda Ābelīte, tālr. 29799081, e-pasts: [raimonda.abelite@rucava.lv](mailto:raimonda.abelite@rucava.lv).
   9. **Pasūtītāja pārstāvis** ar Līgumā paredzēto būvdarbu tehnisko uzraudzību ir: Rucavas novada domes būvinspektors Uģis Cepurītis, tālr.29947693, e-pasts: [ugis.cepuritis@rucava.lv](mailto:ugis.cepuritis@rucava.lv)
2. **LĪGUMA PRIEKŠMETS**
   1. Pasūtītājs uzdod un Būvnieks ar savu darbaspēku, tehniskajiem līdzekļiem un materiāliem apņemas veikt Papes bākas stāvlaukuma paplašināšanas būvdarbus (turpmāk tekstā – Būvdarbi) Būvobjektā, saskaņā ar Līgumu, atbilstoši Latvijas Republikas Būvniecības likumam, [Ministru kabineta 2014.gada 19.augusta noteikumiem Nr.500 "Vispārīgie būvnoteikumi"](http://likumi.lv/doc.php?id=269069), Ministru kabineta 2014.gada 14.oktobra noteikumi Nr.633"Autoceļu un ielu būvnoteikumi" un citiem Latvijas Republikā spēkā esošajiem normatīvajiem aktiem.
   2. Pasūtītājs ir veicis iepirkuma procedūru *“*Būvdarbu veikšana Papes bākas stāvlaukumā", (identifikācijas numurs RND 2018/05), atbilstoši Publisko iepirkumu likumam (*turpmāk tekstā – Iepirkums*).
   3. Būvdarbi sevī ietver visus Līgumā un Būvprojektā noteiktos nepieciešamos būvdarbus, būvniecības vadību un organizēšanu, būvniecībai nepieciešamo materiālu un iekārtu piegādi, Būvobjekta nodošanu, izpilddokumentācijas sagatavošanu un citas darbības, kuras izriet no Līguma vai Būvprojekta.
   4. *Līgums tiek īstenots* *projekta “Publiskās piekļuves vietas Baltijas jūrai – Papes bākas stāvlaukuma paplašināšana” Nr.17-02-FL03-F043.0207-000002 ietvaros, pamatojoties uz Eiropas Jūrlietu un zivsaimniecības fonda Rīcības programmas zivsaimniecības attīstībai 2014.-2020. gadam pasākuma “Sabiedrības virzītas vietējās attīstības stratēģiju īstenošana” 2. mērķa “Veicināt konkurētspējīgas un ilgtspējīgas Baltijas jūras piekrastes attīstību Liepājas rajona partnerības teritorijā” 1. rīcību “Atbalsts vides resursu un zvejas vai jūras kultūras mantojuma saglabāšanā”.*
3. **LĪGUMA IZPILDES noteikumi**
   1. Būvnieks būvdarbu izpildi uzsāk 5 (piecu) darba dienu laikā pēc Būvvaldes atbildīgās personasapstiprinājuma saņemšanas, ka ir saņemti nepieciešamie dokumenti, t.i., ir izpildīti Būvdarbu uzsākšanas nosacījumi un Būvvaldes atbildīgā personair izdarījusi atzīmi būvatļaujā.
   2. Būvniekam Būvdarbi jāpabeidz un atbilstoša dokumentācija jāiesniedz **90** **(deviņdesmit)** kalendāro dienu laikā no Līguma parakstīšanas dienas.
   3. Būvnieks, izpildot Būvdarbus, ievēro Būvprojektu. Būvnieks atzīst, ka Būvprojekts ir korekts un skaidrs, un ka to var īstenot, atbilstoši Līguma noteikumiem, nepārkāpjot normatīvo aktu prasības.
   4. Pasūtītājs nenodrošina Būvnieku ar Būvdarbu izpildei nepieciešamajiem resursiem (elektroenerģija, ūdens, kanalizācija un tml.). Nepieciešamos resursus, ja tādi nepieciešami, Būvnieks nodrošina pats par saviem līdzekļiem.
   5. Pasūtītājs un Būvnieks Līguma izpildes gaitā Būvdarbu organizatorisko jautājumu risināšanai rīko sanāksmes. Sanāksmēs Pasūtītāju pārstāv Būvuzraugs un/vai Pasūtītāja pārstāvis. Būvnieku pārstāv Būvdarbu vadītājs. Sanāksmē var piedalīties arī citas personas. Sanāksmes tiek sasauktas ik pēc divām nedēļām, ja vien Puses nav vienojušās par citu sanāksmes sasaukšanas kārtību. Sanāksmes sasaukšanu un protokolēšanu nodrošina Pasūtītājs.
   6. Būvnieks pēc Būvdarbu pabeigšanas par to rakstiski paziņo Pasūtītājam un sastāda aktu par faktiski izpildītiem Būvdarbiem. Pasūtītājs 5 (piecu) darba dienu laikā no akta saņemšanas brīža veic izpildīto Būvdarbu iepriekšēju apskati.
   7. Ja iepriekšējas apskates laikā tiek konstatēti defekti, nepabeigti Būvdarbi u.tml., tiek sastādīts defektu akts, un tiek noteikts termiņš trūkumu novēršanai. Pozitīva atzinuma saņemšanas gadījumā, Pasūtītājs paraksta faktiski izpildīto Būvdarbu pieņemšanas – nodošanas aktu.
   8. Akts par faktiski izpildītajiem Būvdarbiem ir pamats maksājumu izdarīšanai saskaņā ar Līguma noteikumiem, taču tas neierobežo Pasūtītāja tiesības noraidīt ar aktu pieņemtos Būvdarbus, veicot Būvobjekta pieņemšanu.
   9. Pēc būvlaukuma sakārtošanas tiek organizēta Būvobjekta nodošana, atbilstošas dokumentācijas sagatavošana un parakstīšana, kā arī tiek parakstīts Būvobjekta pieņemšanas – nodošanas akts.
   10. Iepriekšējās apskates Būvdarbu pieņemšanas – nodošanas akta parakstīšana neatbrīvo Būvnieku no atbildības par Būvdarbu defektiem, kuri atklājas pēc Būvobjekta pieņemšanas ekspluatācijā.
   11. Iepirkumam iesniegtajā piedāvājumā norādīto materiālu vai iekārtu aizstāšana ar ekvivalentiem materiāliem vai iekārtām ir pieļaujama, iepriekš to saskaņojot ar Pasūtītāju, gadījumos, kad ražotājs ir pārtraucis ražot konkrētos materiālus vai iekārtas un šie materiāli, vai iekārtas nepieciešamajā apjomā tirgū nav pieejami.
4. **LĪGUMA SUMMA un norēķinu kārtība**
   1. Līguma summa ir **EUR 33383,93 (*trīsdesmit trīs tūkstoši trīs simti astoņdesmit trīs euro 93 euro centi* )** un PVN 21% EUR 7010,63 (*septiņi tūkstoši desmit euro 63 euro centi*), kopā EUR 40394,56 (*četrdesmit tūkstoši trīs simti deviņdesmit četri euro 56 euro centi*).
   2. Pamatojoties uz Pievienotās vērtības nodokļa likuma 142.pantu “Īpašs nodokļa piemērošanas režīms būvniecības pakalpojumiem”, PVN apmaksu būvdarbiem veic Pasūtītājs (*būvniecības pakalpojumu saņēmējs*).
   3. Līguma summa, PVN aprēķināta saskaņā ar Tāmi (pielikums Nr.2), kas atbilst Būvnieka iesniegtajam piedāvājumam dalībai iepirkumā, un tajā ietilpst visas ar Līgumā un Būvprojektā noteikto prasību izpildi saistītās izmaksas, tajā skaitā visas personāla izmaksas, nodokļi, kā arī visas ar Būvdarbu veikšanu netieši saistītās izmaksas.
   4. Tāmē noteiktās izmaksas paliek nemainīgas uz visu Līguma izpildes laiku, ja Pasūtītājs nemaina Būvprojekta dokumentāciju, izņemot gadījumu, ja Līguma darbības laikā Latvijas Republikā noteikti jauni nodokļi vai izmainīti esošie, kas attiecas uz izpildāmajiem darbiem.
   5. Visi norēķini tiek veikti bezskaidras naudas norēķinu veidā *euro*.
   6. Pasūtītājs veic samaksu, pārskaitot attiecīgo naudas summu uz izpildītāja norādīto bankas kontu, šādā kārtībā:
      1. Pasūtītājs maksā Būvniekam avansu 20% (*divdesmit procentu*) apmērā no līguma summas, pēc Būvnieka pieprasījuma,
      2. Norēķinu pēc visu būvdarbu pabeigšanas ne vairāk kā 60% apmērā no Līguma summas, atbilstoši faktiski izpildīto Būvdarbu pieņemšanas – nodošanas aktā noteiktajiem darbu apjomiem un summām,
      3. Galīgais norēķins 20% apmērā no Līguma summas pēc Būvobjekta pieņemšanas – nodošanas akta parakstīšanas.
   7. Līdz Būvobjekta pieņemšanai izmaksātā summa nedrīkst pārsniegt 80% no Līguma summas.
   8. Pasūtītājs maksājumus veic 15 (*piecpadsmit*) darba dienu laikā pēc pieņemšanas – nodošanas akta parakstīšanas un rēķina saņemšanas dienas.
   9. Puses vienojas, ka gadījumā, ja Pasūtītājam pienākas līgumsods saskaņā ar Līguma noteikumiem, Pasūtītājs ir tiesīgs to atskaitīt no Būvniekam izmaksājamās samaksas.

1. **BŪVOBJEKTS**
   1. Būvniekam jānodrošina Eiropas Savienības fondu publicitātes un vizuālās identitātes prasību ievērošana atbilstoši „Eiropas Savienības fondu 2014.-2020.gada plānošanas perioda publicitātes vadlīnijas Eiropas Savienības fondu finansējuma saņēmējiem”, atbilstoši vadlīnijas sadaļai “Obligātās publicitātes prasības 4.panta pirmās un otrai daļas nosacījumiem”

(*vadlīnijas atrodamas adresē:* [*http://www.esfondi.lv/upload/00-vadlinijas/vadlinijas\_2015/ES\_fondu\_publicitates\_vadlinijas\_2014-2020\_13.07.2015.pdf*](http://www.esfondi.lv/upload/00-vadlinijas/vadlinijas_2015/ES_fondu_publicitates_vadlinijas_2014-2020_13.07.2015.pdf)), izvietojot Būvobjektā.

* 1. Būvnieks 5 **(*piecu*)** darba dienu laikā pēc Būvvaldes atbildīgās personas atzīmes veikšanas būvatļaujā, Būvobjektā uzstāda 1 (*vienu*) informatīvo plakātu, materiāls pirms izgatavošanas jāsaskaņo ar Pasūtītāju. Būvnieks nodrošina, ka informatīvais plakāts Būvobjektā atrodas visu būvniecības laiku.
  2. Būvnieks apņemas:
     1. organizēt profesionālās civiltiesiskās atbildības apdrošināšanu, atbilstoši normatīvo aktu prasībām un 3 (trīs) dienu laikā pēc līguma parakstīšanas iesniegt Pasūtītājam apdrošināšanas polises kopijas, uzrādot minēto dokumentu oriģinālus (piemēro, ja apdrošināšanas polise nav pievienota iepirkuma piedāvājumam);
     2. veikt būvdarbus saskaņā ar šī Līguma noteikumiem, nodrošinot savlaicīgu un kvalitatīvu būvdarbu sniegšanu saskaņā ar šajā Līgumā un tā pielikumos norādītajiem nosacījumiem un termiņiem;
     3. ne vēlāk kā 3 (trīs) darba dienu laikā pēc būvvaldes veiktas atzīmes būvatļaujā (Līguma 3.1.punkts), pieņemt no Pasūtītāja Būvobjektu, parakstot par to aktu;
     4. Būvdarbus veikt atbilstoši Latvijas būvnormatīvu un citu spēkā esošu normatīvo aktu prasībām, kas reglamentē Līgumā noteikto Būvdarbu veikšanu, tajā skaitā darba drošības tehnikas, darba aizsardzības, ugunsdrošības, elektrodrošības, sanitāros un apkārtējās vides aizsardzības noteikumus;
     5. Būvniecībā pielietot tikai sertificētus materiālus, atbilstoši Eiropas Savienības standartiem un Latvijas republikas būvnormatīviem, kā arī sertificētu būvmateriālu ražotāju prasībām un montāžas instrukcijām;
     6. Iepirkumam iesniegtajā piedāvājumā norādīto materiālu vai iekārtu aizstāšana ar ekvivalentiem materiāliem vai iekārtām ir pieļaujama, iepriekš to saskaņojot ar Pasūtītāju, gadījumos, kad ražotājs ir pārtraucis ražot konkrētos materiālus vai iekārtas un šie materiāli, vai iekārtas nepieciešamajā apjomā tirgū nav pieejami;
     7. ievērot tīrību (organizējot būvgružu regulāru izvešanu), darba drošības, ugunsdrošības, satiksmes drošības prasības Būvdarbu veikšanas laikā;
     8. nodrošināt visas Būvdarbu izpildes procesā nepieciešamās dokumentācijas sagatavošanu un iesniegšanu Pasūtītājam;
     9. pirms Būvobjekta pieņemšanas - nodošanas akta parakstīšanas sakārtot Būvobjektu (tai skaitā, aizvākt būvgružus, inventāru un darba rīkus, neizmantotos materiālus, nepieciešamības gadījumā atjaunot zālāju un stādījumus blakus teritorijās u.tml.);
     10. ievērot un izpildīt Pasūtītāja likumīgās prasības, kā arī regulāri saskaņot veicamo Būvdarbu izpildi;
     11. apmeklēt sanāksmes;
     12. par saviem līdzekļiem nodrošināt Būvobjekta un Būvobjektā esošo materiālu, tehnikas un darba rīku saglabāšanu, Būvobjekta apsardzi (ja nepieciešams) visā Būvdarbu izpildes laikā;
     13. ja darbu veikšanu kavē klimatiskie apstākļi, kas neļauj tehnoloģiski pareizi veikt būvdarbus Būvobjektā, Būvniekam ir pienākums ne vēlāk kā 5 (piecu) darba dienu laikā pēc minēto iemeslu konstatēšanas iesniegt Pasūtītājam aktu par tehnoloģisko pārtraukumu. Aktā jāraksturo klimatisko apstākļu ietekmes vērtējums attiecībā uz savu saistību izpildi saskaņā ar Līgumu. Paziņojumā jānorāda paredzamais līgumsaistību izpildes turpinājuma termiņš. Darbu atļauts atsākt tikai tad, kad laika apstākļi atbilst tehnoloģiskajām prasībām; pēc Pasūtītāja pieprasījuma iesniegt meteoroloģiskā dienesta izziņu vai tamlīdzīgu dokumentu, kas apliecina būvniecībai nelabvēlīgu laika apstākļu esamību;
     14. Būvnieks uzņemas pilnu atbildību par savu nolīgto apakšuzņēmēju darbību Būvobjektā, patstāvīgi organizēt savu nolīgto Apakšuzņēmēju darbu, kā arī veikt izpildīto Būvdarbu kontroli un pieņemšanu. Norēķinus ar apakšuzņēmējiem kārtot patstāvīgi. Garantēt, ka ar tā nolīgtajiem Apakšuzņēmējiem noslēgto Līgumu noteikumi nebūtu pretrunā ar Līgumu.
  3. Pasūtītājs uzņemas:
     1. veikt samaksu Līgumā noteiktajā kārtībā,
     2. savlaicīgi veikt Būvnieka veikto Būvdarbu pieņemšanu, sniegt attiecīgus komentārus un papildinājumus vai pretenzijas Līgumā noteiktajā veidā un termiņos;
     3. saņemt atļaujas Būvdarbu uzsākšanai un izsniegt atbilstošus dokumentus Būvniekam;
     4. nodot Būvniekam un pieņemt no Būvnieka Būvobjektu, par ko starp Pusēm tiek parakstīti atsevišķi akti;
     5. nozīmēt Būvuzraugu;
     6. savu iespēju robežās sniegt Būvniekam visu Līguma izpildei tieši nepieciešamo,
     7. Būvnieka pieprasīto informāciju un dokumentāciju, kā arī informāciju, kuru Pasūtītājs vai Būvnieks uzskatīs par nepieciešamu nodot Līguma izpildes sekmēšanai;
     8. nodrošināt Būvniekam, tā personālam un transportam iespēju robežās un cik tas ir atkarīgs no Pasūtītāja, netraucēti piekļūt Būvobjektam, Līguma izpildei.
  4. Pasūtītājam ir tiesības par saviem līdzekļiem veikt kontroli par šī Līguma izpildi:
     1. pieaicinot speciālistus un ekspertus,
     2. pieaicināt būvuzraugu.
  5. Ar šo Līgumu Puses apņemas nekavējoties rakstiski informēt viena otru par jebkādām grūtībām Līguma izpildes procesā, kas varētu aizkavēt savlaicīgu Būvdarbu veikšanu un Līguma izpildi.
  6. Ar šo Līgumu Puses apliecina, ka tām ir visas nepieciešamās pilnvaras un tiesības, lai slēgtu šo Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto pienākumu izpildi.

1. **LĪGUMSODI** 
   1. Gadījumā, ja Būvnieka vainas dēļ vai viņa Līguma izpildē iesaistītu trešo personu vainas dēļ Būvdarbi nav veikti pienācīgā kvalitātē, ko apliecina sastādītie akti un/vai Būvdarbi nav nodoti (nav parakstīts pieņemšanas – nodošanas akts) Līgumā paredzētajā termiņā, un Pasūtītājs pieprasa no Būvnieka maksāt līgumsodu, Būvnieks maksā Pasūtītājam līgumsodu 0,05 % (piecas simtās daļas procenta) apmērā no Līguma kopējās summas (bez PVN) par katru nokavēto dienu, bet ne vairāk kā 10% no Līguma kopējās summas (bez PVN).
   2. Gadījumā, ja Pasūtītājs nesamaksā Būvniekam Līguma maksājumu paredzētajos termiņos Līgumā noteiktajā kārtībā un Būvnieks pieprasa no Pasūtītāja maksāt Būvniekam līgumsodu, Pasūtītājs maksā Būvniekam līgumsodu 0,05 % (piecas simtās daļas procenta) apmērā no nesamaksātās summas (bez PVN) par katru nokavēto dienu, bet ne vairāk kā 10% no Līguma kopējās summas (bez PVN).
   3. Gadījumā, ja Līgums tiek izbeigts pirms termiņa Būvnieka vainas dēļ un Pasūtītājs pieprasa no Būvnieka maksāt līgumsodu, Būvnieks maksā Pasūtītājam līgumsodu 1 % (viena procenta) apmērā no Līguma kopējās summas (bez PVN) neatkarīgi no paveiktā darba apjoma, kā arī atgriež avansa maksājumu vai tā nenosegto daļu 5 (piecu) dienu laikā no atbilstoša rēķina saņemšanas, ja Izpildītāja izpildīto Būvdarbu apjoma summa ir mazāka nekā avansa maksājums.
   4. Līgumsoda samaksa neatbrīvo Puses no Līgumā noteikto saistību pilnīgas izpildes, izņemot Līguma 6.3. punktā noteiktajā gadījumā

**7.ATBILDĪBA UN RISKA PĀREJA**

7.1. Katra Puse ir atbildīga par Līguma neizpildīšanu vai par to, ka Līgums nav izpildīts pienācīgi tās vainas dēļ.

7.2.Ja Puses Būvdarbu veikšanas laikā ar savu darbību vai bezdarbību rada zaudējumus otrai Pusei, vainīgai Pusei ir pienākums atlīdzināt otrai Pusei nodarītos zaudējumus pilnā apmērā.

7.3. Cilvēku traumu, tai skaitā Pasūtītāja darbinieku un/vai trešo personu, darbu, materiālu vai iekārtu un cita Pasūtītāja īpašuma bojāšanas vai iznīcināšanas risku uzņemas Būvnieks, izņemot, ja tas rodas Pasūtītāja vainas dēļ.

7.4. Būvnieks uzņemas Būvobjekta, Būvdarbu, materiālu un iekārtu nejaušas bojāšanas vai iznīcināšanas risku, un tas pāriet no Būvnieka uz Pasūtītāju ar Būvobjekta pieņemšanas brīdi (pieņemšanas – nodošanas akta parakstīšanu).

**8.APDROŠINŠĀNA UN GARANTIJA**

8.1.Būvniekam jāveic civiltiesiskās atbildības apdrošināšana saskaņā 2014.gada 19.augusta Ministru kabineta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.

18.2. Garantijas termiņš veiktajiem Būvdarbiem ir 5 (pieci) gadi no Būvdarbu pieņemšanas.

8.3. Būvnieks ir atbildīgs par visiem Būvdarbu defektiem un tādējādi Pasūtītājam nodarītiem zaudējumiem, kas rodas vai var rasties visā Būvdarbu garantijas laikā.

8.4. Ja Pasūtītājs garantijas laikā konstatē bojājumus, par to tiek paziņots Būvniekam, nosūtot rakstisku pretenziju, norādot arī vietu un saprātīgu termiņu, kurā defekts ir jānovērš.

* 1. Būvnieks uz sava rēķina novērš bojājumus vai citas nepilnības, kuras Būvobjektā vai Būvdarbos tiek konstatētas garantijas laikā pie pareizas Būvobjekta ekspluatācijas.
  2. Puses vienojas, ka rakstiskā pretenzijā minēto defektu novēršanu un darbu izpildi pienācīgā kvalitātē apliecinās tikai Pušu parakstīts darbu pieņemšanas – nodošanas akts. Līdz šāda akta parakstīšanai uzskatāms, ka defekts nav izlabots un Būvdarbu garantijas laiks tiek pagarināts līdz defektu izlabošanas brīdim.
  3. Ja Būvnieks kavē un nepamatoti novilcina ierašanos Būvobjektā, kā arī laiku, kamēr Būvdefekts netiek izlabots, garantijas laiks tiek pagarināts uz defektu izlabošanas laika periodu. Strīdus gadījumā par garantijas laika pagarinājumu, tiek pieņemts, ka būvdarbu defekts bija jānovērš 15 (piecpadsmit) darba dienās pēc rakstiskas pretenzijas saņemšanas dienas.

**9.NEPĀRVARAMA VARA**

* 1. Puses nav atbildīgas par līgumsaistību neizpildi vai nepienācīgu izpildi, ja tā radusies nepārvaramas varas rezultātā. Par nepārvaramu varu Puses uzskata dabas katastrofas, militāru agresiju, streikus, grozījumus Latvijas Republikas normatīvajos aktos, valsts institūciju lēmumus un citus nepārvaramas varas izpausmes veidus, kas traucē Līguma izpildi un kas nav izveidojušies kā Pušu darbības vai bezdarbības tiešas vai netiešas sekas, kurus Puses nav paredzējušas vai nav varējušas paredzēt, kā arī tie apstākļi, pret kuriem Puses nav varējušas nodrošināties, noslēdzot Līgumu.
  2. Ja iestājas nepārvaramas varas apstākļi, Pusēm ir pienākums nekavējoties mutiski informēt Pušu pārstāvjus, kā arī ne vēlāk kā 2 (*divu*) dienu laikā pēc minēto apstākļu konstatēšanas iesniegt rakstveida paziņojumu Pusēm. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar Līgumu un izpildes termiņu. Paziņojumā jānorāda paredzamais termiņš, kad būs iespējams turpināt Līgumā paredzēto pienākumu izpildi.
  3. Nepārvaramas varas apstākļiem beidzoties, Pusei, kura pirmā konstatējusi minēto apstākļu izbeigšanos, ir pienākums nekavējoties iesniegt rakstisku paziņojumu otrai Pusei par minēto apstākļu beigšanos.
  4. Nepārvaramas varas apstākļu pārtraukumu neieskaita noteiktajā Darba izpildes termiņā, proporcionāli pagarinot Darba izpildes termiņu.
  5. Ja nepārvaramas varas apstākļi turpinās ilgāk par divām nedēļām, Pusēm jāvienojas par saistību izpildes atlikšanu, izbeigšanu vai turpināšanas procedūru.

**10.LĪGUMA DARBĪBAS TERMIŅŠ**

* 1. Līgums stājas spēkā pēc tā abpusējas parakstīšanas, un darbojas līdz Līgumā noteikto saistību pilnīgai izpildei.

**11. STRĪDI**

11.1.Visus strīdus, kas izriet vai rodas saistībā ar Līgumu vai tā interpretāciju, Puses apņemas risināt pārrunu ceļā.

11.2. Jebkura strīda risināšanai Pušu starpā par jautājumiem, kas izriet no Līguma un ko neizdodas atrisināt pārrunu ceļā 20 (divdesmit) darba dienu laikā pēc tam, kad viena no Pusēm saņēmusi otras Puses rakstisku pieprasījumu šādam risinājumam, jebkura no Pusēm ir tiesīga vērsties tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem.

**12. LĪGUMA GROZĪŠANA UN PĀRTRAUKŠANA**

* 1. Līgumā ir pieļaujami nebūtiski grozījumi, bet būtiskus grozījumus Līgumā drīkst izdarīt Līgumā paredzētajos gadījumos un kārtībā, ievērojot Publisko iepirkumu likuma noteikumus par Līguma grozījumiem.
  2. Līgumu var grozīt, papildināt vai mainīt Līguma nosacījumus atbilstoši Latvijas Republikā spēkā esošajos normatīvajos aktos noteiktajām normām, atbilstoši Publisko iepirkumu likumam, noformējot rakstisku Pušu vienošanos, kas ar tās abpusēju parakstīšanu kļūst par šā Līguma neatņemamu sastāvdaļu. Līguma noteikumu izmaiņas vai grozījumi maina vai kā citādi groza Līguma saturu tikai un vienīgi tiktāl, cik par to tieši abas Puses vienojušās, izdarot attiecīgos grozījumus.
  3. Līgums var tikt pārtraukts (lauzts) tikai šajā Līgumā noteiktajā kārtībā vai Pusēm savstarpēji vienojoties.
  4. Pasūtītājs vienpusēji ir tiesīgs pārtraukt visu Līguma vai tā daļas izpildi, ja Būvnieks:
     1. Līgumā noteiktajā termiņā nav uzsācis Būvdarbus;

12.4.2. nepilda ar šo Līgumu uzņemtās saistības, tai skaitā neiesniedz nepieciešamos dokumentus;

12.4.3. neievēro Līguma noteikumus, Būvprojekta vai ar būvniecību saistīto normatīvo aktu prasības;

12.4.4. ar savām darbībām apdraud Būvobjektā esošo un/vai trešo personu drošību;

12.4.5. nespēj veikt darbus Līgumā noteiktajos termiņos,

12.4.6. ir atzīts par maksātnespējīgu.

* 1. Būvnieks ir tiesīgs vienpusēji pārtraukt Līguma saistību izpildi, ja:

12.5.1. Pasūtītājs nepilda ar šo Līgumu uzņemtās saistības;

12.5.2. Ar savu rīcību apzināti traucē Būvdarbu veikšanu un/vai Līguma saistību izpildi.

* 1. Līgumsaistību izpilde tiek izbeigta pirms termiņa, ja Puse, kura ierosina lauzt līgumu, otrai Pusei ir nosūtījusi rakstveida brīdinājumu-paziņojumu (ierakstītu pasta sūtījumu) par saistību neizpildīšanu, norādot saprātīgu termiņu pārkāpumu novēršanai, un vainīgā Puse noteiktajā termiņā nav novērsusi pārkāpumu.
  2. Līguma pārtraukšana Līguma 14.4. punktā minētajā gadījumā neierobežo Pasūtītāja tiesības uz zaudējumu atlīdzību vai līgumsodu.
  3. Ja Puses izmanto tiesības vienpusēji lauzt līgumu, Puses sastāda atsevišķu aktu par faktiski izpildīto Būvdarbu apjomu un to vērtību. Pasūtītājs pieņem Būvdarbus tādā apjomā, kādā tie ir veikti (un tos objektīvi ir iespējams pieņemt), atbilst Līgumam un ir turpmāk izmantojami.

12.9. Līguma pārtraukšanas gadījumā Būvnieks pēc iespējas ātrāk vai arī noteiktajā datumā pārtrauc Būvdarbus, veic visus pasākumus, lai Būvobjekts un Būvdarbi tiktu atstāti nebojātā, drošā stāvoklī un atbilstoši normatīvo aktu prasībām, sakopj būvlaukumu un nodod Pasūtītājam uz darbiem attiecināmo dokumentāciju, nodrošina, lai Būvnieka personāls atstātu Būvobjektu, kā arī veic citas darbības, par kurām Puses ir vienojušās. Būvnieks saņem samaksu par visiem līdz Līguma izbeigšanas brīdim kvalitatīvi paveiktajiem un Pasūtītāja pieņemtajiem darbiem.

* 1. Ja Līguma izbeigšanas brīdī Pasūtītāja pieņemtā darba daļa ir mazāka par saņemto avansu, Būvnieks atmaksā Pasūtītājam starpību par nepaveikto darba apjomu.

**13. CITI NOTEIKUMI**

* 1. Ar šo Līgumu Puses vienojas, ka Līgumā noteiktās tiesības un pienākumi ir personiski un cieši saistīti ar Pusēm, un to cesija vai cita nodošana vai subordinēšana nav pieļaujama.
  2. Ja kāds no Līguma noteikumiem var izrādīties nelikumīgs vai nesaistošs, tas neietekmēs ar Līgumu noteiktās Pušu saistības un tiesības kopumā.
  3. Pusēm ir jāinformē vienai otra 3 (trīs) darba dienu laikā par savu rekvizītu (nosaukuma, adreses, norēķinu rekvizītu un tml.) un Pušu kontaktpersonu maiņu rakstiski, apstiprinot ar parakstu. Šādā gadījumā atsevišķi Līguma grozījumi netiek gatavoti.
  4. Līgums ir sastādīts, stājas spēkā un tiek izpildīts, kā arī Pušu savstarpējās attiecības tiek regulētas un skaidrotas saskaņā ar Latvijas Republikā spēkā esošajiem normatīvajiem aktiem.
  5. Ja kāda no Pusēm nav izmantojusi Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.
  6. Līgums sastādīts un parakstīts 2 (divos) oriģinālos eksemplāros, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Būvnieka.
  7. Līguma pielikumi ir šā Līguma neatņemamas sastāvdaļas un ir Pusēm saistoši Līguma izpildē:

13.6.1. FINANŠU piedāvājums,

13.6.2. Būvnieka iesniegtā Lokālā tāme,

13.6.3. Būvprojekts,

13.6.4. Informācija par līguma izpildi.

**14. Pušu rekvizīti UN PARAKSTI**

|  |  |
| --- | --- |
| Pasūtītājs | Būvnieks |
| Rucavas novada dome  Reģ.nr.90000059230  Juridiskā adrese: ‘’Pagastmāja’’, Rucava,  Rucavas novads, LV-3477  Tālr.634 67054, fax 634 61186  e-pasts: dome@rucava.lv  Banka: Valsts kase  Bankas kods: TRELLV22  Konta Nr. LV94TREL980228601800B | SIA “A-Land”  Reģ.nr.52103037961  Juridiskā adrese: Līvas iela 5, Liepāja  LV-3411  Tālr.63497020  e-pasts info@a-land.lv  Banka: XXXXXXXXXX  Bankas kods: XXXXXXXX  Konta Nr.XXXXXXXXXXXXXX |
| Priekšsēdētājs \_\_\_\_\_\_\_\_\_J.Veits | Izpildītājs\_\_\_\_\_\_\_\_\_\_XXXXXXXX |